Diari Oficial de la Generalitat Valenciana


Sumari del DOGV 4547, del 18-07-2003 (2003/8400)

RESOLUCIÓ de 10 de juliol de 2003, de la Direcció General d'Ensenyament, per la qual es resol la convocatòria d'ajudes destinades al manteniment de centres d'educació preescolar i d'altres institucions dedicades a l'atenció de la població menor de quatre anys dependents de corporacions locals o entitats privades sense ànim de lucre per a l'exercici 2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4547

Data del DOGV
:   18-07-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/8400


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 10 de juliol de 2003, de la Direcció General d'Ensenyament, per la qual es resol la convocatòria d'ajudes destinades al manteniment de centres d'educació preescolar i d'altres institucions dedicades a l'atenció de la població menor de quatre anys dependents de corporacions locals o entitats privades sense ànim de lucre per a l'exercici 2003. [2003/X8400]
  
Per Orde de 6 de febrer de 2003, de la Conselleria de Cultura i Educació, van ser convocades ajudes econòmiques destinades al manteniment de centres d'Educació Preescolar i d'altres institucions dedicades a l'atenció de la població menor de quatre anys dependents de corporacions locals o entitats sense ànim de lucre per a l'exercici 2003 (DOGV núm. 4.442, de 18 de febrer).
  
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en la base quarta de l'annex I de la citada orde, i després que les direccions territorials de Cultura i Educació han tramitat els expedients i la Inspecció Educativa ha emés els informes corresponents.
  
Vista la proposta de concessió i denegació de les ajudes que eleva la comissió creada a este efecte, en compliment del que preceptua la base sexta de la citada orde de convocatòria.
  
Segons la disposició final primera i la base huitena de l'Orde de 6 de febrer de 2003, la Direcció General d'Enseyament, per delegació del conseller de Cultura, Educació i Esport, resol:
  
Primer
  
Aprovar la concessió de subvencions a les corporacions locals i entitats sense ànim de lucre que mantenen centres d'Educació Preescolar i altres institucions dedicades a l'atenció de la població menor de quatre anys, pels imports indicats en l'annex I.
  
Segon
  
Denegar les sol·licituds de subvenció de les corporacions locals i entitats sense ànim de lucre assenyalades en l'annex II, pels motius que s'hi indiquen.
  
Tercer
  
El pagament de les ajudes quedarà condicionat al compliment, per part dels beneficiaris, del que preveu la base onze de l'orde de convocatòria.
  
El termini de què disposaran els beneficiaris per a justificar la subvenció aprovada davant la Direcció General d'Ensenyament serà fins al 30 de setembre de 2003, segons el que establix la base onze, punt 2, de l'Orde de 6 de febrer de 2003.
  
En cas que no es presente la justificació en el termini indicat, el beneficiari perdrà el dret a la subvenció en compliment del que disposa la base dotze, punt 5, de l'Orde de 6 de febrer de 2003.
  
Quart
  
El pagament d'estes subvencions es realitzarà a càrrec de la dotació pressupostària de la línia de subvenció T0064000 de la secció, servici i programa 43.75.343.73 d'Ensenyament Primari del Pressupost de la Generalitat Valenciana per a l'any 2003.
  
Segons el que s'establix en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contencioso Administrativa, contra la present resolució, que posa fi a la via administrativa, la persona interessada podrá interposar un recurs potestatiu de reposició, o bé directament un recurs contenciós administratiu, en els terminis i davant els òrgans assenyalats a continuació:
  
a) El recurs potestatiu de reposició haurà de ser interposat davant el conseller de Cultura, Educació i Esport, en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació de la present resolució en el Diari Oficial de la Generalitat Valenciana.